cyanic-selkie/wikianc huggingface dataset:
Լի Սոնգ Մին
Լի Սոնգ Մին (հանգըլ՝ 이성민, հանջա՝ 李晟敏, կորեերենի նոր ռոմանականացում՝ I Seong-min, ավելի հայտնի է Սոնգմին/ Սոնգ Մին), կորեացի երգիչ և դերասան։ Սոնգ Մինը, Super Junior բոյ բենդի 4 վոկալիստ լիդերներից մեկն է, Super Junior-Trot, Super Junior-Happy և Super Junior-Mandarin ենթախմբերի անդամ։
Կենսագրություն
Սոնգ Մինը ծնվել է 1986 թվականի հունվարի 1- ին։ 2001 թվականին նա և Դոնգ Հեն հաղթել են առաջին տեղը SM Youth Best Contest- ում։ Նրանք միասին պայմանագիր են կնքել SM Entertaiment- ի հետ, որտեղ իրենց սովորեցրել են երգեցողության, պարային և դերասանական վարպետություն։ Նա, երկրորդն է խմբում դրամական միջոցներով Շի Ոնից հետո, քանի որ նրա ծնողները ունեն սեփական Send Bill ընկերությունը։ 2002 թվականին Սոնգ Մինը դարձել է ժամանակավոր R&B ծրագրի անդամ Շիահի և Ըն Հյոկի հետ միասին։ Այս կազմով նրանք մրցել են Թայֆունի, Ռոուզի և Ատտակի հետ «Heejun vs. Kangta, Battle of the Century: Pop vs. Rock» հեռուստահաղորդման ժամանակ։ Այս վերապատրաստվողների վեցյակը լուծարվել է, երբ Թայֆունը, Ռոուզը և Ատտակը առաջնաելույթ են կատարել, որպես խումբ The Trax անվանումով, իսկ Շիահը առաջնաելույթ է ունեցել, որպես TVXQ խմբի անդամ։ Սոնգ Մինը և Ըն Հյոկը միացել են 10 մյուս վերապատրաստվողներին։ Նրանք բոլորը ձևավորվել են որպես Super Junior 05 խումբ, դառնալով Super Junior- ի առաջին սերունդը։
2014 թվականի դեկտեմբերի 13- ին Լի Սոնգ Մինն ամուսնացել է դերասանուհի Կիմ Սա Ընի (Kim Sa Eun) հետ։
Super Junior
Super Junior 05-ը պաշտոնապես առաջնաելույթ է ունեցել 2005 թվականի նոյեմբերի 6- ին SBS հեռուստաալիքի «Հայտնի երգեր» հաղորդման ժամանակ, իրենց առաջին «Knock Out (TWINS)» սինգլով։ Նրանց առաջնաելույթը հավաքել է մոտ 500 երկրպագու և նաև դիտվել է Չինաստանում և Ճապոնիայում։ Խմբի առաջին ստուդիական ալբոմը թողարկվել է մեկ ամիս անց, զբաղեցնելով երրորդ տեղը ամենամսյա վարկանիշում։ 2006 թվականի մարտին SM Entertaiment- ը սկսել է փնտրել նոր մասնակից խմբի համար։ «05» նախածանցը հեռացվել է, և խումբը, 13- րդ անդամի՝ Կյու Հյոնի հետ միասին, սկսեցին անվանվել Super Junior, դրա հետ մեկտեղ անցնելով իրենց երկրորդ սերունդին։ 2007- ից 2011 թվականներից Սոնգ Մինը նույնպես դարձել է ենթախմբերի անդամ. Super Junior — SJ-Trot (2007), SJ-Happy (2008) և, Ըն Հյոկի հետ միասին, փոխարինել են Հանգ Կյոնին, ով լքել է խումբը, SJ-Mandarin(2011) ժամանակ։
Կարիերա MC
Սոնգ Մինը փոխարինել է Կանգ Ինային Reckless Radio- յում, Սու Յոնի հետ միասին, իսկ ավելի ուշ SNSD խմբի Սաննիի հետ։ Ծրագիրը ավարտվել է 2008 թվականի հուլիսին։ 2011 թվականի դեկտեմբերի 5- ից վարում է Kiss The Radio- ն Ռեուկի հետ միասին, ով նույնպես Super Junior խմբի անդամ է։ Նա դադարել է վարել Kiss The Radio- ն 2013 թվականին։
Այլ կարիերա
2010 թվականի հոկտեմբերին Սոնգ Մինը ընտրվել է Հարավային Կորեայի քսան այդոլներից, ովքեր պետք է մասնակցեին 2010 G-20 Seoul Summit համար երգի ձայնագրմանը։ Նա կատարել է իր մասը Սոհյոնի (SNSD), Ջոն Ջյոնոմի (SHINee) և Լունայի (f(x)) հետ միասին, ովքեր SM- ի երգիչներ են։
Մրցանակներ
1st SM Youth Best Selection: Best Outward Appearance
Արտաքին հղումներ
Կատեգորիա:Հարավկորեացի երգիչներ Կատեգորիա:Հարավկորեացի դերասաններ Կատեգորիա:Super Junior խմբի անդամներ Կատեգորիա:Հարավկորեացի դաշնակահարներ Կատեգորիա:Հարավկորեացի հաղորդավարներ
Limited Run Games
Limited Run Games, ամերիկյան ընկերություն և դիստրիբյուտոր, որը զբաղվում է համակարգչային խաղերի մշակմամբ և հրատարկմամբ։ Հիմնվել է 2015 թվականին Ջոշ Ֆեյրտրաստի և Դուգլաս Բոգրատի կողմից, որպես Mighty Rabbit Studios ընկերության մաս  ։
Limited Run Games-ը մասագիտացված է համակարգչային խաղերի ֆիզիկական հրապարակաման ոլորտում։ Ընկերությունը հրատարաում է խաղերի, ինչպես ակտուալ այնպես էլ, նախորդ սերունդների խաղային համակարգերի համար ։ Բացի նոր խաղերի հրապարակումից, ընկերությունը նաև զբաղվում է, հին խաղերը նոր համակարգերի համար հրապարակելով։ Այս նպատակի համար մշակում է գործիքներ և էմուլյատորներ, ինչպիս է օրինակ՝ Carbon Engine-ը, որը նախատեսված է նախորդ սերնդի պլատֆորմների համար մեկնարկման համար ։
Limited Run Games-ի առաջին խաղը դարձավ Mighty Rabbit Studios կողմից մշակված խաղը։ Հիմնադրի խոսքերով, սա փորձ էր, հասկանալու համար կա արդյոք նման խաղերի պահանջարկը։ Խաղը հաջողություն գրանցեց, և արդեն 2016 թվականին ընկերությունը հրապարակեց Oddworld: New 'n' Tasty! խաղը, մշակված այլ ընկերության կողմից ։ Չնայած այն փաստին, որ Limited Run Games-ը հիմնադրվել է Mighty Rabbit Studios-ի աշխատակիցների կողմից, այն համարվում է անկախ ընկերություն ։
Retro Gamer ամսագրի կարծիքով, Limited Run Games-ն ապացուցեց, որ ֆիզիկական հրատարակումը դեռ ունի մեծ պահանջարկ ։ Ամսագրում նշվում է նաև, որ այսպիսով Limited Run Games-ը վերադարձնում է քարտերով խաղերի տարածում ռետրո համակարգերի համար, դրանով երկարացնելով նրանց կյանքը ։ Destructoid առցանց հրատարակությունը Limited Run Games ընկերությանն անվանեց միակը, որ ապահովում է խաղերի ֆիզիկական պատճենների կյանքը ։
Ծանոթագրություններ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Ստուդիաներ Կատեգորիա:Համակարգչային խաղեր Կատեգորիա:Համակարգչային խաղեր արտադրողներ այբբենական կարգով
Դուգլաս Կարդինալ
Դուգլաս Ջոզեֆ Կարդինալ (Douglas Joseph Cardinal, ), կանադացի ճարտարապետ, Կանադայի շքանշանակիր։ Հայտնի է իր ստեղծագործությունների ճարտարապետական հարթ գծերով և իր տեղական ժառանգության ազդեցությամբ, ինչպես նաև եվրոպական էքսպրեսիոնիստական ճարտարապետությամբ ։ Կարդինալի հայտնի գործերից են Կանադական պատմության թանգարանի նախագիծը Գատինոյում, Քվեբեկ (1989) և Վաշինգտոնում Ամերիկյան հնդկացիների ազգային թանգարանը (1998)։
Կենսագրություն
Դուգլաս Կարդինալը ծնվել է 1934 թվականին Կալգարիում կանադական մետիսների ընտանիքում։ 1953 թվականին հաճախել է Բրիտանական Կոլումբիայի համալսարան, այնուհետև սովորել է Օստինում Տեխասի համալսարանում, որտեղից 1963 թվականին ստացել է ճարտարապետի որակավորում։
Գործունեություն
Կարդինալն առաջին հյուսիսամերիկացի ճարտարապետներից մեկն էր, որը դիզայներական գործընթացների աջակցման համար օգտագործել է համակարգիչ։ Նրա կորագիծ նախագծերն արտացոլում են իրենց շրջապատի լանդշաֆտը, որպեսզի շենքից օգտվող մարդիկ կարողանան զգալ իրենց շրջապատող տարածքը։
1993 թվականին Սմիթսոնյան ինստիտուտը նրան աշխատանքի է վերցրել որպես Ամերիկյան հնդկացիների ազգային թանգարանի նախնական դիզայնի ճարտարապետ։ Ամերիկյան հնդկացիների ազգային թանգարանը գտնվում է Վաշինգտոնում, Ազգային մոլում։ Պայմանագրային վեճերից հետո Կարդինալը հեռացվել է նախագծից 1998 թվականին նախքան ծրագրի ավարտը, սակայն շարունակել է ներդրում կատարել շենքի դիզայնի մեջ։
2001 թվականին Կարդինալը ստացել է Գլխավոր նահանգապետի վիզուալ և մեդիա արվեստի մրցանակ կանադական և միջազգային ճարտարապետության մեջ ներդրման համար ։
Ստեղծագործություններ
Գործունեության ընթացքում իրականացրած նախագծերն են ՝
(8748) 1998 FV113
Միջին հեռավորությունը Արեգակից կազմում է 2,417093 ա. մ., առավելագույնը մոտենում է 2,1291 ա. մ. հեռավորության վրա և հեռանում 2,7051 ա. մ. ։ Արեգակի շուրջ մեկ ամբողջական պտույտ է կատարում 1372,58 երկրային օրվա ընթացքում, իր ուղեծրով շարժվելով միջինում 0,262279 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,07° անկյուն։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:ԼԻՆԵԱՐ ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բովանդակության կառավարման համակարգերի ցուցակ
Ներքևում տրված է Բովանդակության կառավարման համակարգերի ցուցակը։
Աղբյուրներ
cmslist.ru www.cmsmagazine.ru
Կատեգորիա:Բովանդակության կառավարման համակարգեր
Դանթե Ֆերեթի
Կենսագրություն
Դանթե Ֆերեթին ծնվել է 1943 թվականի փետրվարի 26-ին Իտալիայի Մաչերատա քաղաքում։
Իր կարիերայի ընթացքում Ֆերեթին աշխատել է ինչպես ամերիկացի, այնպես էլ իտալացի բազմաթիվ հայտնի ռեժիսորների հետ, որոնց թվում են Պիեռ Պաոլո Պազոլինին, Ֆեդերիկո Ֆելինին, Թերի Գիլիամը, Ֆրանկո Ձեֆֆիրելլին, Մարտին Սկորսեզեն, Ֆրենսիս Ֆորդ Կոպպոլան, Էնթոնի Մինգելան և Թիմ Բարթոնը։ Նա հաճախ համագործակցում է կնոջ՝ դիզայներ Ֆրանչեսկո Լո Սկյավոի հետ։
Ֆերեթին Ֆեդերիկո Ֆելինիի հովանավորն է եղել և նրա հետ աշխատել հինգ ֆիլմի վրա ։ Նա նաև հինգ անգամ համագործակցել է Պիեռ Պաոլո Պազոլինիի հետ, այնուհետև սերտ մասնագիտական հարաբերություններ է զարգացրել Մարտին Սկորսեզեի հետ՝ աշխատելով նրա տասնմեկ ֆիլմերի վրա։
2008 թվականին Փարիզի Շաթլ թատրոնում բեմականացված Հովարդ Շորի «Թռիչք» օպերայի, որի ռեժիսորն էր Դևիդ Քրոնենբերգը, համար նախատեսված դեկորացիան։
Ֆերեթին «Ավիատորը», «Սուինի Թոդ՝ դև-վարսավիր Ֆլիթ-սթրիթից», «Hugo» ֆիլմերի լավագույն նկարչ-բեմադրողի աշխատանքի համար ստացել է երեք «Օսկար» մրցանակ։ Բացի այդ, նա 7 անգամ առաջադրվել է «Օսկար» մրցանակի, այդ թվում՝ մեկ անգամ՝ «Կունդուն» ֆիլմի համր՝ որպես լավագույն զգեստների մեդելավորող։ Շահել է նաև BAFTA չորս մրցանակ։
2005 թվականի մայիսի 3-ին Ֆերեթին պարգևատրվել է «Իտալիայի Հանրապետությանը մատուցած ծառայությունների համար» ասպետի շքանշանով ։
2012 թվականին մշակել է Մանհեթնում՝ գտնվող Salumeria Rosi Parmacotto ռեստորանի դեկորացիան ։
Իտալիայի Միլան քաղաքում 2015 թվականի Համաշխարհային ցուցահանդեսի համար Ֆերեթիին հանձնարարվել է ստեղծել արձանների շարք՝ «Կերակրեք մոլորակը։ Էներգիան կյանքի համար» թեմայով ։
«Իտալիա-ԱՄՆ» հիմնադրամի անդամ է։
Արտաքին հղումներ
Կատեգորիա:Փետրվարի 26 ծնունդներ Կատեգորիա:1943 ծնունդներ Կատեգորիա:BAFTA մրցանակի դափնեկիրներ Կատեգորիա:Իտալացի դիզայներներ Կատեգորիա:Իտալացի նկարիչներ Կատեգորիա:Օսկարակիրներ
Հարազատ (անձնանուն)
Հարազատ, հայկական արական անուն։ Առաջացել է հայերեն հարազատ բառից։ Այնուհետև սկսել է գործածվել Հայրազատ ձևով։ Հիշատակվել է մեկ անգամ ։
Ծանոթագրություններ
Կատեգորիա:Հայկական արական անձնանուններ
Հունվարի 10
Հունվարի 10, տարվա 10-րդ օրն է։
Իոսիֆ
Իոսիֆ (ռուսերեն` Иосиф) աստվածաշնչային ծագումով հայկական Հովսեփ անվան ռուսական տարբերակն է։ Հանդիպում է նաև հայերի մոտ։
Ծանոթագրություններ
Կատեգորիա:Աստվածաշնչյան անուններ
Թեդոծմինդա
Թեդոծմինդա (თედოწმინდა), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 680 մետր բարձրության վրա։ Շրջկենտրոն Գորիից հեռու է 3 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 524 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Նախագահական համակարգ
Նախագահական կառավարման ձևը արդի քաղաքական ռեժիմների ցանկում բավականին տարածված ձև է։ Հատկապես այն տարածված է Լատինական ամերիկայում, որտեղ գրեթե բոլոր երկրները համարվում են նախագահական։ Նախագահական կառավարման ձևի առաջացման և տարածման մեջ ամենանշանակալի ավանդն է ունեցել ԱՄՆ-ն և այդ երկրի առաջին նախագահ Ջորջ Վաշինգտոնը։
Կառավարման ձևի առանձնահատկությունները
Նախագահական երկրներում ի տարբերություն մյուս կառավարման ձև ունեցող պետությունների նախագահը կանգնած է երկրի գլխին, կառավարության ղեկավարն է և իրավունք ունի վետո դնել պառլամենտում քննարկվող հարցերի կամ պառլամենտի կողմից կայացված որոշումների վրա, նախագահները հիմնականում ընտրվում են ժողովրդի կողմից ուղղակի ընտրությունների միջոցով, սակայն կան երկրներ որտեղ նախագահը ընտրվում է պառլամենտի կողմից։
Կատեգորիա:Հանրապետականություն Կատեգորիա:Քաղաքական համակարգեր Կատեգորիա:Պետական կարգեր
Անգլոֆոբիա
Անգլոֆոբիա (, «անգլիացի» և φόβος, phobos, «վախ»), թշնամանք, վախ կամ ատելություն Անգլիայի կամ անգլիացիների նկատմամբ։ Անգլոֆոբիային հակադրվում է անգլոմանիան։
Միացյալ Թագավորության շրջանակներում
Ջորջ Օրուելն իր «Նշումներ ազգայնամոլության մասին» ակնարկում գրել է, որ «ուելսեցիների, իռլանդացիների և շոտլանդացիների ազգայնականությունն ունի տարբերություններ, բայց նրանք նման են իրենց հակաանգլիական կողմնորոշմամբ»։ Ակնարկը գրվել է 1945 թվականի մայիսին և հրատարակվել Polemic ամսագրի առաջին համարում ։
Շոտլանդիա
2003 թվականին Շոտլանդիայում ապրող 500 անգլիացիների հարցման արդյունքում քառորդն ասել է, որ նրանք հալածվել կամ խտրականության զոհ են դարձել շոտլանդացիների կողմից։ 2005 թվականին Գլազգոյի համալսարանի քաղաքագիտության ֆակուլտետից Հուսեինն ու Միլարը ուսումնասիրեցին անգլոֆոբիայի տարածվածությունը իսլամաֆոբիայի առնչությամբ։ Ըստ մի զեկույցի եզրակացության ազգային «ֆոբիաները» ընդհանուր արմատներ ունեն և անկախ ազգությունից դրանք առաջ են մղվում։ Ուսումնասիրությունը նշում է, որ. "Անգլիացի ընկեր ունենալը նվազեցնում է անգլոֆոբիան մոտավորապես այնքան, ինչքան մուսուլման ընկեր ունենալը նվազեցնում է իսլամաֆոբիան։ Իսլամի մասին գիտելիքի պակասը, հավանաբար, ցույց է տալիս «այլի» ավելի լայն մերժում ։"
Ուելս
Ուելսի իրավական համակարգում 1535 և 1542-րդ ակտերը, որոնք հայտնի են նաև «Միության ակտեր» անվանումով, ընդունվել են Անգլիայի պառլամենտի կողմից և կցված են Անգլիայի թագավորության Ուելսի օրենքին։ Այդ ակտերով փոխարինվեց Ուելսի լեզուն ու Ուելսի իրավունքը անգլերենով և անգլիական իրավունքով ։ Մասնավորապես, 1535 ակտի 20-րդ կետով անգլերենը դարձավ դատարաններում միակ լեզուն և հայտարարվեց, որ այն մարդիկ, ովքեր կօգտագործեն ուելսերենը չեն կարող նշանակվել Ուելսի որևէ հանրային գրասենյակում։ Ուելսերենը փոխարինվեց բազմաթիվ հասարակական ոլորտներում, ինչպես օրինակ որոշ դպրոցներում։ Սա ավելի ուշ կընդունվի որպես անգլիական ճնշման խորհրդանիշ, թեև ապացույցները վկայում են, որ դրա կատարումը մեծապես եղել է կամավոր կերպով ։ 2000 թվականին Սուոնսիի Ռասայական հավասարության հարցերով խորհրդի նախագահ Նազ Մալիքը ասել է, որ «հետընթացը բերել է հակաանգլիական պահվածքի որոշակի աճի», նշելով երեք կնոջ, ովքեր կարծում էին, որ իրենց կարիերայում ենթարկվում են խտրականության այն պատճառով, որ չեն խոսում ուելսերեն ։ Հեղինակ Սայմոն Բրուքսը առաջարկել է «խաղաղ կերպով զբաղեցնել» անգլիացիներին պատկանող տները ։
Հյուսիսային Իռլանդիա
Հյուսիսային Իռլանդիայի կոնֆլիկտի ընթացքում իռլանդական հանրապետական բանակը հիմնականում հարձակվում էր Հյուսիսային Իռլանդիայի և Անգլիայի թիրախներին, և ոչ Շոտլանդիային կամ Ուելսին, չնայած այն հանգամանքին, որ նրանք պլանավորել էին 1981 թվականի մայիսին թագուհու այցի ժամանակ ռմբակոծել Սալոմ Վոն՝ նավթային տերմինալ Շետլանդյան կղզիներում (Շոտլանդիա) ։ Այնուամենայնիվ պետք է նշել, որ շատ լոյալիստների և միավորվելու կողմնակիցների համայնքների նախահայրերն ավելի շատ շոտլանդացիներն են եղել քան անգլիացիները, ուստի Կալվինականության ձևերից շահավետ իրադրությունում էր Բողոքականությունը՝ ի հակադրություն Անգլիական եկեղեցուն։ Բողոքական համայնքներում անգլիացիները նույնացվում են բրիտանացի քաղաքական գործիչների հետ, և երբեմն վիրավորվում են նրանցից իրենց լոյալ համայնքները գիտակցված լքելու համար։
Միացյալ Թագավորությունից դուրս
1859 թվականին իր «Մի քանի խոսք չմիջամտելու մասին» ակնարկում Ջոն Ստյուարտ Միլը նշում է, որ Անգլիան «գտնում է ինքն իրեն (արտաքին քաղաքականության առնչությամբ), որ հասել է խայտառակության որպես էգոիզմի և եսասիրության տեսակ, որպես մի ազգ, որը բացի իր հարևաններին խաբելուց ոչնչի մասին չի մտածում» ։
Իռլանդիա
Իռլանդական ազգայնամոլության շրջանակներում անգլոֆոբիան հին ավանդույթ է։ Սա մեծ մասամբ ծագում է կաթոլիկ աղքատների և անգլո-իռլանդական ազնվականության թշնամանքից, ովքեր պատկանում էին Անգլիկան եկեղեցուն։ Ազգային կազմակերպություններում դրսևորվող հակաանգլիական թեմաները դիտվում են որպես ազգային իռլանդական արժեքները խթանելու միջոց։ Այդպիսի խմբերից է Շին Ֆեյնը։ Իռլանդիայի ազգայնականության շրջանակներում հակաանգլիական տրամադրությունների զգացումն ակտիվացավ Անգլո-բուրական պատերազմների ընթացքում, որը տարավ քսենոֆոբիայի՝ ընդգծված անգլոֆոբիայով։ Արդյունքում երկու իռլանդական զորամիավորումներ բուրերի հետ կռվում էին բրիտանական զինված ուժերի դեմ՝ Անգլո-բուրական պատերազմի ընթացքում (1899-1902)։ Բրիգադի անդամ Դոնոլին Իռլանդական լուրերի գլխավոր խմբագրին գրել է. "Մենք կռվում էինք ոչ թե բուրերի հանդեպ սիրուց դրդված, այլ անգլիացիների հանդեպ ատելությունից (1901)։"
2011 թվականին լարվածությունը և հակաանգլիական կամ հակաբրիտանական զգացումները բորբոքվեցին Եղիսաբեթ Երկրորդի առաջարկվող այցի պատճառով։ Վերջինս առաջին բրիտանացի միապետն է, որ այցելել է Իռլանդիա 100 տարվա ընթացքում։ Իռլանդիայի նախագահի՝ Մերի Մքալիսի և իռլանդական կառավարության հրավերը իռլանդական մամուլում դիտվում էր որպես պատմական այց, սակայն դա քննադատվեց Շին Ֆեյնի նախագահ Ջերի Ադամսի կողմից ։ 2011 թվականի փետրվարի 26-ին թագուհու դեմ ցույց տեղի ունեցավ Դուբլինում։ Ցույցին մասնակցում էր փոքրաթիվ իռլանդացի հանրապետականներից կազմված խումբ։ Այլ բողոքի ցույցերի ընթացքում մի մաքսավոր կախել էր դրոշ, որի վրա գրված էր. «Թագուհին երբեք չի ողջունվի այս երկրում» ։
Ֆրանսիա
Անգլոֆոբիան Ֆրանսիայում հին ավանդույթներ ունի և վառ արտահայտված հակագլոբալիստական երանգ։ Այն սկսվել է Հարյուրամյա պատերազմից, երբ Ֆրանսիայի հայրենի հողից անգլիացիներին արտաքսեցին։ Այդ ժամանակ էլ Ժաննա դ'Արկը սկսեց ծավալել իր գործունեությունը։ Անգլոֆոբիան խորացավ 1940 թվականի հուլիսի 3-ին Մեր Էլ-Կեբիրում կատարվածից հետո, որտեղ անգլիական նավերը ոչնչացրեցին ֆրանսիական նավատորմի մի մասը՝ սպանելով մի քանի հազար նավաստու, իսկ այդ ընթացքում ֆրանսիական կողմը քննարկում էր անգլիացիների առաջարկը։ Մի քանի տարի անց լրագրող Ժան-Էրոլդ Պակին Վիշիում սկսեց իր հայտարարություններին կապել հետևյալ կոչը. «Անգլիան, ինչպես և Կարթագենը, պետք է կործանվի»։
Հետագայում ևս անգլիացիներն ու ֆրանսիացիները ներգրավված են եղել բազմաթիվ պատերազմներում։ Շոտլանդիայի հետ Անգլիայի շարունակվող կոնֆլիկտը հնարավորություն տվեց Ֆրանսիային ապակայունացնել Անգլիան։ Տասներեքերորդ դարի վերջից մինչև տասնվեցերորդ դարի կեսը Ֆրանսիայի և Շոտլանդիայի միջև հաստատվել էին ամուր հարաբերություններ։ Դաշինքն ի վերջո փլուզվեց Շոտլանդիայում աճող բողոքականության պատճառով։ Բողոքականությանը դեմ լինելը հետագայում դարձավ ֆրանսիական անգլոֆոբիայի հիմնական առանձնահատկությունը։ Հակակրանքն ու Ֆրանսիայի և Մեծ Բրիտանիայի միջև ընդմիջվող ռազմական գործողությունները շարունակվեցին հետագա դարերում։ Այն դարձավ ավելի ու ավելի քաղաքական։
Ամերիկայի Միացյալ Նահանգներ
2002 թվականին ակադեմիկոս Ջոն Մոսերն ասաց, որ չնայած անգլոֆոբիան Ամերիկայի Միացյալ Նահանգների հասարակությունից «գրեթե ամբողջապես բացակայում է», սակայն միշտ չէ, որ այդպես է։ Նա հայտարարեց, որ «անգլոֆոբիայի առնչությամբ լարվածություն է եղել 19-րդ դարավերջից մինչև 20-րդ դարասկիզբը գրեթե բոլոր ժողովրդական շարժումներում»։ Պոպուլիստական կուսակցությունն, օրինակ, համարում էր Անգլիային «հրեշ», որը հափշտակեց Ամերիկայի թարմ էներգիան և անընդհատ իր ժանիքները խրում է Ամերիկայի հասարակական կյանք։ Անգլոֆոբիային նպաստեց Երկրորդ Համաշխարհային պատերազմի ազդեցությունը, որն ավելի վաղ ժամանակների հետ համեմատ կրճատեց իռլանդացիներին տրվող քաղաքական աջակցությունը։ Մոսերը նաև ասել է. "Մի դարաշրջանում, երբ ամենահարուստ եւ ամենաազդեցիկ ամերիկացիները հակված էին անգլիացիների հետ կապված բաների, Մեծ Բրիտանիայի համար միանգամայն բնական էր ընկնել դժգոհ ժողովրդականների սպառնալիքների տակ։ Վերջին տարիներին, այնուամենայնիվ սա փոխվել է։ Երբ ժամանակակից Ամերիկայում ինչ-որ մեկը մտածում է հարստության և իշխանության մասին, մասնավորապես, երբ մեկը կարծում է, որ մարդիկ վերջին 30 տարիների ընթացքում են ստեղծել իրենց հարստությունը, անգլիական մշակույթը չէ, որ անմիջապես առաջ է գալիս մտքում։"
Ֆիլմարդյունաբերությունում լայնորեն ընդունված է բրիտանական քաղաքացիություն տալ մի շարք ոճրագործների։ Լինդոն Լարուշը՝ Միացյալ Նահանգների նախագահության բազմամյա թեկնածուն և դավադրությունների տեսությունների շարժման առաջնորդը, ամերիկյան քաղաքականության մեջ «ամենահռչակավոր» անգլոֆոբն է եղել։
Ծանոթագրություններ
Կատեգորիա:Ֆոբիաներ Կատեգորիա:Այլատյացություն Կատեգորիա:Խտրականություն
Վառարան
Ըստ տեխնոլոգիական նշանակման ընդունված է հետնյալ ստորաբաժանումը, նյութերից խոնավությունը կորզելու համար նախատեսված (օրինակ, չորացման վառարան), տաքացնող (օրինակ, ջերմային վառարան), թրծավառարան, հալման (օրինակ, թուջահալոց), նյութի տարաբաղադրման (դիսոցման) և սուբլիմման (օրինակ, կոքսային վառարան) վառարաններ։ Վառարանների կառուցվածքային առանձնահատկությունների բազմազանությունը պայմանավորված է դրանց բազմազան նշանակումներով։
Կատեգորիա:Վառարաններ
Ալթա Բեյթս
Ալթա Ալիս Միներ Բեյթս, ամերիկացի անեսթեզիոլոգ և Ալթա Բեյթս Սամմիթ բժշկական կենտրոնի հինադիր։ Նա Կալիֆոռնիայի Հումբոլդտ շրջանում առաջին գրանցված, իսկ ավելի ուշ՝ Սան Ֆրանցիսկոյի ծովածոցի առաջին անեսթեզիոլոգ բուժքույր։ 1905-1949 թվականներին Բեյթսը Ալթա Բեյթսի հիվանդանոցի տնօրենն էր։
Վաղ կյանք և կրթություն
23 տարեկանում Բեյթսն առաջին բուժքույրն էր, որն ավարտել է բուժքույրերի «Էվրիկա» ուսումնական դպրոցը։ 1903 թվականին Սեկոիա հիվանդանոցում և Կալիֆոռնիայի Էվրիկա դպրոցում ավարտել է ուսումը։
Կարիերա
1904 թվականին Բեյթսը Կալիֆոռնիայի Բերկլի քաղաքի Վալնաթ փողոցում գտնվող ծնողների տանը խնամում էր կանանց և նրանց նորածիններին։ Այն ժամանակ տեղական հիվանդանոց չկար։
Բեյթսը հաջորդ տարի կանանց և երեխաների համար 2314 Dwight Way-ում հիմնել է eight-bed առողջարան։ Ներդնելով մոտ 100 դոլար՝ Bates Sanitarium-ը նաև ծառայել է որպես բուժքույրերի դպրոց։ Բուժքույրերի առաջին դասարանն ավարտել է 1906 թվականին։
Տպավորվելով նրա աշխատանքից՝ տեղական բժիշկներն ու համայնքի ղեկավարները Բեյթսին օգնեցին՝ ֆինանսավորելով շենքի ընդլայնումը։ 1908 թվականին բացվել է նոր եռահարկ կառույցը։ 1928 թվականին շենքն ընդարձակվել է և Ռեջենտ ու Ուեբսթեր փողոցներում վերածվել վեց հարկանի շենքի։ 112 մահճակալաներով հիվանդանոցը վերանվանվել է Ալթա Բեյթսի հիվանդանոց։ 1946 թվականին հիվանդանոցը վերանվանվել է Ալթա Բեյթսի համայնքային հիվանդանոց և ստեղծվել որպես շահույթ չհետապնդող կազմակերպություն։
1934 թվականին ավելի քան 330 բուժքույր վերապատրաստելուց հետո Բեյթսի բուժքույրական դպրոցը փակվել է ։
1949 թվականին առողջական խնդիրների պատճառով Բեյթսը հեռացել է հիվանդանոցի տնօրենի պաշտոնից ։
Անձնական կյանք
Բեյթսն ապրում էր մոր՝ Ուրսուլայի, եղբոր՝ Լուի և իր որդեգրած երեխաների՝ Չարլիի և Փեգիի հետ ։
Մահ
Թոշակի անցնելուց հետո Բեյթսն ապրում էր Բերկլիի Ուեբսթեր փողոցում գտնվող ծերանոցում, որտեղ նրան խնամում էին նախկին ուսանողները։ Նա մահացել է 1955 թվականին՝ 75 տարեկան հասակում ։
Արտաքին հղումներ
Կատեգորիա:Ամերիկացի բուժքույրեր
Չափագլան
Կատեգորիա:Չափիչ սարքեր
(311) Կլավդիա
(311) Կլավդիա (Claudia), աստերոիդ աստերոիդների հիմնական գոտում։ Հայտնաբերվել է 1891 թվականի հունիսի 11-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 2,89711 ա. մ., առավելագույնը մոտենում է 2,8883 ա. մ. հեռավորության վրա և հեռանում 2,9059 ա. մ. ։ Արեգակի շուրջ մեկ ամբողջական պտույտ է կատարում 1801,13 երկրային օրվա ընթացքում, իր ուղեծրով շարժվելով միջինում 0,199874 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,23° անկյուն։
Կլավդիա աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով ։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Կորոնիսի ընտանիքի աստերոիդներ Կատեգորիա:1891 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Զուրաբի Արզիանի
Զուրաբի Արզիանի (ზურაბი მალხაზის ძე არზიანი, ), վրացի և ռուս ֆուտբոլիստ, խաղում է պաշտպանի դիրքում։
Կարիերա
Վրացական ֆուտբոլի սան է, 16 տարեկանում տեղափոխվել է Ռուսաստան՝ դառնալով ռուսական «Սատուրն» ակումբի ֆուտբոլիստ, ակումբի կազմում անցկացրել է 8 խաղ։ 2005 թվականից մինչև 2006 թվականը հանդես է եկել «Ռուբին» ակումբում՝ անցկացնելով 29 խաղ և կարողացել է դառնալ 1 գոլի հեղինակ։ Իսկ 2007 թվականին տեղափոխվել է «Անժի»՝ հանդես գալով Ռուսաստանի առաջին դիվիզիոնում, որտեղ անցկացրել է պրոֆեսիոնալ ֆուտբոլի առաջին պրակտիկան։ 2011 թվականին վարձավճարով տեղափոխվել է Թբիլիսիի «Դինամո» ակումբում ։
Անձնական կյանք
Զուրաբին ճանաչված ֆուտբոլիստ Մալխազ Արզիանիի որդին է, ով 1980-ական թվականներին հանդես է եկել Թբիլիսիի «Դինամոյում»։
2011 թվականին Զուրաբին և իր կինը ունեցան անդրանիկ դուստրը, ում անունը դրեցին Ելիզավետա ։
Արտաքին հղումներ
Կատեգորիա:Վրացի ֆուտբոլիստներ Կատեգորիա:Բաթում քաղաքում ծնվածներ Կատեգորիա:Դինամո Թբիլիսիի ֆուտբոլիստներ Կատեգորիա:Ռուս ֆուտբոլիստներ Կատեգորիա:Անժիի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ Կատեգորիա:Ռուսներ վրացական ծագմամբ
Ուրարտու ՖԱ
«Ուրարտու» (նախկինում՝ «Բանանց»), հայկական ֆուտբոլային ակումբ Երևանից։ Ակումբը ստեղծվել է 1992 թվականին և ներկայումս խաղում է Բարձրագույն խմբում։ «Ուրարտուն» հաղթել է Հայաստանի գավաթը 4 անգամ՝ 1992, 2007, 2016 և 2023 թվականներին։ 2013-2014 մրցաշրջանում առաջին անգամ հաղթել է Հայաստանի առաջնությունը։
2016 թվականի սկզբին ռուսաստանաբնակ հայ բիզնեսմեն Ջևան Չելոյանցը դարձավ «Բանանցի» համասեփականատերը։
Բանանց Կոտայք
Ուրարտու ֆուտբոլային ակումբը հիմնադրվել է Սարգիս Իսրայելյանի կողմից 1992 թվականի հունվարի 21-ին Կոտայք գյուղում։ Նա անվանեց ակումբը իր հայրենի գյուղի՝ Քարհատի շրջանի Բանանցի պատվին ։ 1992 թվականից 1995-ը թիմը կոչվել է Բանանց Կոտայք։
1995 թվականի մրցաշրջանից հետո ակումբը ընկավ ֆինանսական ճգնաժամի մեջ։ Ակումբի տերերը որոշեցին միաձուլվել Աբովյանի Կոտայք ֆուտբոլային ակումբի հետ։ 2001 թվականին Բանանցը դադարեցրեց համագործակցությունը Կոտայքի հետ և տեղափոխվեց Աբովյանից Երևան։
Բանանց Երևան
2001 թվականին Բանանցը տեղափոխվեց Երևան։ 2003 թվականի սկզբում Բանանցը միաձուլվեց Սպարտակ Երևան ֆուտբոլային ակումբի հետ՝ պահպանելով նախկին անվանումը։ Սպարտակը դարձավ Բանանցի երիտասարդական ակադեմիան՝ վերանվանվելով Բանանց-2։ Միավորվելուց հետո Բանանցը վերցրեց որոշ Սպարտակի ֆուտբոլիստների, որոնցից էր Սամվել Մելքոնյանը, ով հետագայում դարձավ Բանանցի պատմության ամենաշատ հանդիպում անցկացրած ֆուտբոլիստը։
2005 թվականին Էդուարդ Գրիգորյանի անվան ֆուտբոլի մարզադպրոցը անցավ Բանանցին, այսպիսով՝ թիմը ձեռք բերեց իր մարզաբազան ։ 2010 թվականին ստեղծվեց թիմի ֆան ակումբը, որը կոչվեց «Հպարտ Արծիվներ»։
2007 թվականին Բանանցը երկրորդ անգամ հաղթեց Հայաստանի գավաթը՝ եզրափակչում 3-1 հաշվով պարտության մատնելով Արարատին։ 2013-14 մրցաշրջանում թիմը իր պատմության մեջ առաջին անգամ հաղթեց Հայաստանի առաջնությունը՝ մրցաշրջանի 28 տուրում վաստակելով 50 միավոր ։ 2014 թվականին Բանանցը հաղթեց Հայաստանի սուպերգավաթը՝ եզրափակչում 3-0 հաշվով պարտության մատնելով Փյունիկին ։ 2015-16 մրցաշրջանում եզրափակչում 2-0 հաշվով հաղթելով Միկային՝ Բանանցը 3-րդ անգամ նվաճեց Հայաստանի գավաթը ։
Եվրոգավաթների վիճակագրություն
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն
Տանը անցկացրած խաղերի հաշիվները թավատառ են։
Ներկա կազմ
2018 թվականի հունվարի 16-ի դրությամբ
Մարզիչներ
2018 թվականի սեպտեմբերի 25-ի դրությամբ
Ռեկորդներ
Ամենախոշոր հաշվով հաղթանակ առաջնությունում Ամենախոշոր հաշվով հաղթանակ գավաթում Ամենախոշոր հաշվով հաղթանակ եվրոգավաթներում Ամենախոշոր հաշվով պարտություն առաջնությունում Ամենախոշոր հաշվով պարտություն գավաթում Ամենախոշոր հաշվով պարտություն եվրոգավաներում Մրցաշրջանի լավագույն ռմբարկուներ Տարվա լավագույն ֆուտբոլիստներ Տարվա լավագույն երիտասարդ ֆուտբոլիստ Տարվա հայտնություն Ամենաշատ հանդիպումներ անցկացրած ֆուտբոլիստ Ամենաշատ գոլեր խփած ֆուտբոլիստ
Արտաքին հղումներ
Կատեգորիա:Բանանց ՖԱ Կատեգորիա:Հայկական ֆուտբոլային ակումբներ Կատեգորիա:Երևանի ֆուտբոլային ակումբներ Կատեգորիա:1992 հիմնադրումներ Հայաստանում
Յուոզաս
Յուոզաս` (լիտվերեն` Juozas)` աստվածաշնչային (հրեական) ծագումով լիտվական Յուոզափաս (լիտվերեն` Juozapas) անվան կրճատ և առավել տարածված ձևն է։
Խիզախը
«Խիզախը» (The Brave One), 1956 թվականի դրամա, որ նկարահանել է ռեժիսոր Իրվինգ Ռափերը։ Գլխավոր դերերում հանդես են եկել Միշել Ռեյը, Ռոդոլֆո Հոյոս կրտսերը և Էլզա Կարդենասը։ Ֆիլմը պատմում է մեքսիկացի տղայի մասին, որը փորձում է իր սիրելի Գիտանո ցլին փրկել չեմպիոն մատադորի հետ մահացու մենամարտից։
«Խիզախը» եղել է վերջին ֆիլմը, որ «Օսկար» մրցանակ է ստացել լավագույն գրական սկզբնաղբյուրի համար, նախքան մրցանակի շնորհման դադարեցումը։ Այն առաջադրվել է «Օսկարի» ևս երկու այլ անվանակարգերում՝ լավագույն մոնտաժ և լավագույն ձայնագրություն, բայց դրամարկղային կամ քննադատական հաջողություն չի ունեցել։
Սկզբում պատմվածքը վերագրվել է Ռոբերտ Ռիչին (Դալթոն Թրամբոյի կողմից օգտագործված կեղծանուն), որը եղել է հոլիվուդյան տասնյակից մեկը, բանտարկվել է, իսկ հետո ընդգրկվել սև ցուցակում 1947 թվականին Ներկայացուցիչների պալատի հակաամերիկյան գործունեության կոմիտեի առջև ցուցմունք տալը մերժելու համար։ Իրականում դա եղել է ֆիլմի պրոդյուսեր Ֆրենկ Քինգի զարմիկի անունը։ Սկզբում Ռիչը հավակնել է սցենարի հեղինակությանը, չնայած նրա հորեղբայրները հերքել են այդ պնդումը   ։ «Օսկար» մրցանակը Թրամբոյի անունով է վերագրանցվել 1975 թվականին։
Սյուժե
Լեոնարդո անունով մեքսիկացի մի տղա հոգատարություն է ցուցաբերում ցլի նկատմամբ, որին նա փրկել է փոթորկի ժամանակ։ Սակայն կենդանու իսկական սեփականատերը մտադիր է նրան նախապատրաստել ցլամարտի համար, որտեղ ցլին անպայման պետք է սպանեն։ Կենդանու սպանությունը կանխելու համար Լեոնարդոն դիմում է կառավարության օգնությանը։
Արգուս Ֆիտչ
Արգուս Ֆիլչը սկյուբ էր և Հոգվարթսի կախարդության ու մոգության դպրոցի պահակը մոտ 1973 թվականից։ Ֆիլչը սովորաբար թափառում էր դպրոցի միջանցքներում իր կատվի՝ տիկին Նորիսի հետ՝ փորձելով բռնել այն ուսանողներին, ովքեր խախտում են դպրոցի կանոնները և բողոքում Փիվզ Պոլտերգայթսից։
Ֆիլչն օգնեց ուսանողներին տարհանվել Հոգվարթսի ճակատամարտի ժամանակ 1998 թվականին և ինքն էլ մասնակցեց այդ ճակատամարտին։ Երկրորդ կախարդական պատերազմից հետո նա պահպանեց իր պահակի աշխատանքը։ Ֆիլչը նաև միակն էր Հոգվարթսի անձնակազմից, ով մնում էր Հոգվարթս ամրոցում ամառային արձակուրդների ժամանակ։
Մանկություն
Ֆիլչի մանկության մասին քիչ բան է հայտնի։ Նա ծնվել է առնվազն մեկ կախարդ ծնողից՝ մոտ 1951 թվականից առաջ, հավանաբար ինչ-որ տեղ Բրիտանական կղզիներում։ Չնայած իր կախարդական ծագմանը, Ֆիլչը սկյուբ էր, ինչը նշանակում է, որ նա չէր կարող կախարդություն կատարել։
Վաղ տարիներ
Մոտ 1968 թվականին Ֆիլչը միացավ Հոգվարթսի կախարդության ու մոգության դպրոցին՝ փոխարինելով Ապոլյոն Փրինգլին որպես պահակ։ Ֆիլչը մշտական պատերազմ էր մղում ուսանողների և Փիվզի՝ դպրոցի բնակիչ պոլտերգայսի դեմ։ Նա չէր սիրում ուսանողներին, անընդհատ քաշքշում էր նրանց ամենափոքր օրինախախտման համար և հաճույք էր ստանում նրանց պատժելուց։
Ֆիլչը հաճախակի հսկում էր միջանցքները գիշերը, որսում էր ուսանողներին, ովքեր գտնվում էին անկողնուց դուրս և պատրվակներ էին փնտրում նրանց կալանավորելու համար։ Պահակ լինելու տարիներին Ֆիլչը բոլորից լավ գիտեր Ամրոցի գաղտնի անցուղիների և թաքնված դռների մասին, իհարկե, Ուիզլի երկվորյակներից և ավազակներից հետո։
1970-ականների ընթացքում Ֆիլչը գրել է Ջեյմս Փոթերի և Սիրիուս Բլեքի բազմաթիվ հերոսությունների մասին, որտեղ երբեմն նշվում էր Ռեմուս Լյուփինի և Փիթեր Պետիգրուի անունները։ 1977-1978 ուսումնական տարում Ֆիլչը, հավանաբար Սևերուս Սնեյփի հուշումով, առգրավեց Ավազակների քարտեզը։ Ֆիլչը քարտեզը պահել է «Բռնագրավված և խիստ վտանգավոր» գրառմամբ պահարանում։ Թեև Ֆիլչը սկյուբ էր և չէր կարող այնպես անել, որ քարտեզը ճիշտ աշխատի, նա գիտեր, որ այն կոչվում էր Ավազակների քարտեզ։
1984-1985թթ. ուսումնական տարի
1984–1985թթ. ուսումնական տարում Ֆիլչը և տիկին Նորիսը գտան անիծված սառույցը։ Կասկածելով, որ դա կապված է Անիծված պահոցների հետ, նա պատրաստվում էր զեկուցել Դամբլդորին, բայց նախ նկատեց պրոֆեսոր Սևերուս Սնեյփին և փոխարենը նրան ասաց։ Նա պրոֆեսորին բերեց միջանցք, որտեղ գտավ սառույցը։
Ավելի ուշ Ֆիլչը մոտեցավ Ջեյքոբի եղբորը՝ հարցնելով նրան, թե ուր է գնում։ Երբ նա հասկացավ, որ Ջեյքոբը նրա եղբայրն է, ասաց, որ պետք է պատժի նրան, քանի դեռ հնարավորություն ունի՝ հաշվի առնելով նրա եղբոր վատ համբավը։
Այս ուսումնական տարվա ընթացքում Ջեյքոբի եղբայրը փորձեց նրան հրավիրել Հագրիդի ծննդյան խնջույքին, որը բավականին հաջող էր, և նա մասնակցեց երեկույթին։
1985–1986թթ. ուսումնական տարի
1985–1986թթ. ուսումնական տարվա ընթացքում Ֆիլչը թույլ տվեց Ջեյքոբի եղբորը և Պենի Հեյվուդին, որպեսզի Ժանիքը և Ջեյքոբի եղբոր կատուն մոտենան տիկին Նորիսին, որպեսզի Ժանիքը հաղթահարի կատուների հանդեպ իր վախը։ Ավելի ուշ Ֆիլչը տարավ միսիս Նորիսին ընտանի կենդանիների հավաքույթի։
1986-1987թթ. ուսումնական տարի
1986–1987թթ. ուսումնական տարվա ընթացքում նա բռնագրավեց Ջեյքոբի նոթատետրերը «Երեք ցախավել» պանդոկում Ջեյքոբի եղբորից՝ Սնեյփի հրամանով։ Դրանից հետո Ջեյքոբի եղբայրը և Նիմֆադորա Թոնկսը դավադրություն կազմակերպեցին՝ վախեցնելու Ֆիլչին, որ նա դուրս գա իր աշխատասենյակից, որպեսզի վերցնեն նոթատետրը։
Այս ուսումնական տարվա ընթացքում նա նաև բռնեց Ջեյքոբի եղբորը Նիկոլաս դե Միմսի-Պորպինգթոնի հետ դեղաթուրմերի դասարանում։ Սըր Նիկոլասին վիրավորելուց և նրանց մասին զեկուցելու սպառնալիքից հետո սըր Նիկոլասը դատապարտեց Ֆիլչին որպես ցածր կարգի կռվարարի, և որ նա վերահսկում էր նշված ուսանողին։ Դրանից հետո նա ստիպված եղավ նրանց տասը տնային միավոր շնորհել՝ ի դժգոհություն իր և միսիս Նորիսի։
1988-1989թթ. ուսումնական տարի
1988–1989թթ ուսումնական տարվա ընթացքում Ավազակների քարտեզը գողացել է իր գրասենյակից մի գողի կողմից, որին նա կասկածում էր, որ Փիվսն է։ Քարտեզը հետագայում հետ բերվեց Ֆիլչի գրասենյակ և պահվեց այնտեղ, մինչև Ֆրեդ և Ջորջ Ուիզլիները գողացան այն այն իրենց առաջին տարում՝ 1989–1990 ուսումնական տարում այն բանից հետո, երբ նրանց Ֆիլչը տարավ իր գրասենյակ՝պատժելու համար։
Երբ Վալենտինի օրը մոտ էր, տիկին Փինսը, որին Ալբուս Դամբլդորը վստահել էր Վալենտինի օրվա պարահանդեսի կազմակերպումը, Ֆիլչի հետ խոսեց պայմանավորվածությունների մասին։ Ավելի ուշ նրան մոտեցավ Ջեյքոբի եղբորը, ով մտահոգված էր Պինսի ծրագրով պարահանդեսի համար և ասաց նրան, որ Փինսը սիրում է շքեղ միջավայրեր, ինչպիսիք են ծաղիկները, երաժշտությունը և ըմպելիքները։ Պարահանդեսի մասին իրենց հաջորդ հանդիպման ժամանակ Ֆիլչը բարձրացրեց այն, և Փինսը ի վերջո համոզվեց։ 1989 թվականի փետրվարի 14-ին Ֆիլչը Փինսի հետ մասնակցեց Վալենտինի օրվա պարահանդեսին։
1989-1990թթ. ուսումնական տարի
1989–1990թթ. ուսումնական տարվա սկզբին Ջեյքոբի եղբայրը մոտեցավ Ֆիլչին նրա աշխատասենյակում, որտեղ նրանք հարցրին նրան, թե արդյոք նա տեսել է իրենց եղբորը՝ Ջեյքոբին, որին նկատել են դպրոցի տարածքում։ Ֆիլչը նախ պահանջեց, որ նա խոստովանի, որ խաբկանքըը գործի են դրել Գրիֆինդորի ընդհանուր սենյակում՝ հաշվի առնելով իրենց անախորժությունների սովորությունը (որն իրականում Ֆրեդ և Ջորջ Ուիզլիների աշխատանքն էր)։ Ֆիլչին հանգստացնելուց հետո նա ասաց նրան, որ չի տեսել Ջեյքոբին, բայց եթե տեսներ, կցանկանար նրան կապանքներով ուղարկել բրիտանական մոգության նախարարություն։ Այնուամենայնիվ, Ֆիլչը հայտնեց նրան, որ լսել է լուրեր, որ նրա եղբորը նկատել են Հոգվարթսի գրադարանում։
Լիբիայի անցման ազգային խորհուրդ
Անցման ազգային խորհուրդ (ԱԱԽ) (المجلس الوطني الانتقالي — al-majlis al-waṭanī al-intiqālī), իշխանության ժամանակավոր մարմին, որը ստեղծված է եղել Մուամար Քադաֆիի հակառակորդների կողմից 2011 թվականի փետրվարի 27-ին Լիբիայում հուզումների ժամանակ։ Համաձայն խորհրդի ներկայացուցչի.« խորհուրդը ժամանակավոր կառավարություն չէ, այլ գործում է որպես հեղափոխության իշխանության մարմին» ։
Խորհուրդը ստեղծվել է 2011 թվականի փետրվարի 27-ին Բենղազիում տեղական ազգային կոմիտեների արտակարգ նիստի ժամանակ ։
Խորհրդի մեջ մտնում են քաղաքացիականներին և զինվորականներին ներկայացնող 30 անդամ ։ Խորհրդի նախագահն է Մուստաֆա Աբդ ալ Ջալիլը, ով եղել է Լիբիայի արդարադատության նախարարը ։ Սպասվում է, որ ԱԱԽ կաշխատաի երեք ամիսների ընթացքում, այսինքն մինչ խորհրդի կողմից որոշված պետության ղեկավարի ընտրությունները.
Մարտի 5-ին Խորհուրդը իրեն Լիբիայի միակ օրինական իշխանությւոն է հռչակել ։
2012 թ.-ի օգոստոսի 8-ին Խորհուրդը իշխանությունը փոխանցել է նորընտիր պառլամենտին։
Արտաքին հղումներ
Կատեգորիա:2011 Լիբիայում Կատեգորիա:Լիբիայի քաղաքականություն
Զովաշենի պատմության և մշակույթի անշարժ հուշարձանների ցանկ (Կոտայքի մարզ)
Այս հոդվածը ներկայացնում է Կոտայքի մարզի Զովաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 16 հուշարձան (9 միավոր)։
Ծանոթագրություններ
Կատեգորիա:Կոտայքի մարզի հուշարձանների ցանկեր
(8749) Բիթլզ
(8749) Բիթլզ (Beatles), աստերոիդ աստերոիդների հիմնական գոտում։ Հայտնաբերվել է 1998 թվականի ապրիլի 3-ին Ջոն Բրոուտոնի կողմից Ռիդի Քրիկում ։
Միջին հեռավորությունը Արեգակից կազմում է 2,254676 ա. մ., առավելագույնը մոտենում է 1,832 ա. մ. հեռավորության վրա և հեռանում 2,6773 ա. մ. ։ Արեգակի շուրջ մեկ ամբողջական պտույտ է կատարում 1236,59 երկրային օրվա ընթացքում, իր ուղեծրով շարժվելով միջինում 0,291124 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,36° անկյուն։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:Ջոն Բրոուտոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ Կատեգորիա:Բիթլզ
Կան Դանիել
Կան Դանիել (강다니엘, ի ծնե՝ Կան Իյ Գոն (강의건), առավել հայտնի է Դանիել մականվամբ, ), հարավկորեացի երգիչ, «Produce 101» ռեալիթի շոուի երկրորդ եթերաշրջանի հաղթող։ Wanna One ժամանակավոր բոյ բենդի նախկին անդամ է (2017—2019)։ Մենահամերգային առաջնաելույթը կայացել է 2019 թվականի հուլիսի 25-ին «Color on Me » մինի-ալբոմի թողարկմամբ։
1996-2016: Վաղ տարիներ և կարիերայի սկիզբ
Կան Իյ Գոնը ծնվել է 1996 թվականի դեկտեմբերի 10-ին Բուսանում, Հարավային Կորեա, եղել է ընտանիքի միակ երեխան։ Փոխել է իր անունը և դարձրել է Դանիել, քանի որ հարազատները այն դժվար են արտաբերել ։ Հետո, ուսուցչի խորհրդով սկսել է զբաղվել պարով։ «Բարև» թոք շոուի ժամանակ խոստովանել է, որ տարրական դպրոցում հասակակիցների կողմից ենթարկվել է օստրակիզմի արտաքին տեսքի պատճառով։ Դանիելը զարգացրել է կիրքը պարելու նկատմամբ և դա օգնել է նրան ինքնահարգանք ձեռք բերել ։ Նախքան նրա՝ «Produce 101»-ում հայտնվելը վերապատրաստվել է երկու տարի ու մեկ ամիս, և գրանցվել է որպես թրեյնի B2M Entertainment-ում, հետո տեղափոխվել է MMO Entertainment : Նրա ամենանշանավոր երևան գալը ստաժավորման շրջանում համարում են «Իր գաղտնի զենքը» հեռուստաշոուին մասնակցելը, որտեղ Դանիելը կատարել է Օմ Չոն Հվայի «Invitation» սինգլը, ինչպես նաև պարել է Fiestar ու Spica մասնակիցների համար ։
2017-2018: «Produce 101» և Wanna One
2017 թվականին Դանիելը եղել է MMO Entertainment-ի ներկայացուցիչ «Produce 101» ռեալիթի շոուի երկրորդ եթերաշրջանում, որի արդյունքում եզրափակիչ է հասել առաջինը և դարձել է Wanna One ժամանակավոր խմբի կենտրոնը ։ Կոլոկտիվը մեծ հաջողություններ էր ակնկալում կորեական շուկայից, և Դանիելը, որպես ամենահայտնի մասնակից, նույնպես սկսել է իր հեռուստատեսային կարիերան։ Օգոստոսի 27-ին տեղի է ունեցել «Ծածկոցից այն կողմ կարող է վտանգավոր լինել» հեռուստաշոուի փորձնական էպիզոդը, և 2018 թվականին MBC Entertainment Awards-ի ժամանցային ծրագրերի անվանակարգում արժանացել է «Լավագույն նորեկ» մրցանակին ։ Ինչպես նաև Դանիելը հայտնվել է հայտնի հարավկորեական «Չոսոն իլբո» թերթի շապիկին ։ Հոկտեմբերին Կանը հայտնվել է InStyle նորաձևության ամսագրի շապիկին՝ դառնալով առաջին տղամարդ մասնակիցը ամսագրի տասնչորսամյա պատմության ընթացքում ։ Դանիելը նաև եղել է «Վարպետ–բանալի» շոուի մասնակից, և տարվա վերջին տարել է հաղթանակ SBS Entertainment Awards-ի «Լավագույն նորեկ» անվանակարգում ։
2018 թվականին Դանիելը եղել է Davichi-ի տեսահոլովակի գլխավոր մոդել ։ Ուչինի և Չժովանի մի խումբ անդամների հետ դարձել է Triple Position հատուկ ստորաբաժանման մի մասը, որը Mnet Asian Music Awards-ում հաղթել է «Լավագույն միավոր» անվանակարգում ։ Wanna One-ի հետ պայմանագիրն ավարտվել է դեկտեմբերի 31-ին, սակայն Կանը մասնակցել է խմբի հրաժեշտի համերգներին 2019 թվականի հունվարի 24-27-ը ։
2019-ներկա։ Դատավեճ LM Entertainment-ի ու Color on Me-ի հետ
2019 թվականի հունվարի 31-ին հայտնի է դարձել, որ Դանիելը տեղափոխվելու է LM Entertainment իր գործունեությունը Wanna One-ում ավարտելուց հետո ։ Մարտի 21-ին Կանը գործակալության հետ իր բացառիկ պայմանագրի դադարեցման դիմում է ներկայացրել։ Ներկայացուցիչը հայտարարել Է, որ LM Entertainment-ը ստորագրել է ընդհանուր բիզնես պայմանագրեր, որոնք վաճառել են Դանիելի պայմանագրի բացառիկ իրավունքները երրորդ կողմին՝ առանց կատարողի իմացության ։ Մայիսի 10-ին Սեուլի դատարանը վճռել է, որ Կանը կարող է խզել պայմանագիրը ։ Մեկ ամիս անց հայտարարվել է, որ կատարողը բացելու է իր սեփական գործակալությունը ապագայում առաջխաղացման համար ։ Երկրորդ դատական նիստը տեղի է ունեցել մայիսի 26-ին, երբ LM-ն որոշել է բողոքարկել դատարանի որոշումը, սակայն բողոքը հուլիսի 11-ին պաշտոնապես մերժվել է ։
Հուլիսի 25-ին Դանիելը թողարկել է իր դեբյուտային «Color on Me» մինի ալբոմը ։
Հանրային իմիջ ու ազդեցություն
Դանիելը նշանավոր է բրենդի ճանաչելիության և մարքեթինգի ուժի համար, նա եղել է ամենահայտնին տղամարդկանց խմբերի այդլների վարկանիշների վերևում և տղամարդ մոդելների մեջ ։ 2017-ին նա դարձել է կորեական Գելապի ինստիտուտի վարկածով երկրորդ ամենանախընտրելի այդոլը ։
Թելագինա
Թելագինա (თელაგინა), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Կան Դանիել
Հանրային իմիջ ու ազդեցություն
2018 թվականի հունվարին Դանիելը հայտնվել է ինդուստրիայի ազդեցիկ առաջնորդների ցուցակում՝ ըստ կորեական «Ֆորբս» ամսագրի, իսկ դեկտեմբերին հայտնվել է ամենանախընտրելի այդոլների թոփ 5 ցանկում ։
2019 թվականի հունվարի 1-ին Դանիելը Instagram-ում հաշիվ է բացել և 11 ժամ 36 րոպեում մեկ միլիոն բաժանորդ է հավաքել՝ գերազանցելով Հռոմի պապի համանման արդյունքը. հունվարի 3-ին ռեկորդը պաշտոնապես գրանցվել Է Գինեսի ռեկորդների գրքում ։ Կորեայի Ֆորբսը Դանիելին տեղավորել է տարվա ամենաազդեցիկ հայտնիների թոփ 5-ում, և նա դարձել է խմբերի մեջ միակ անհատական կատարողը ։
Թելագինա
Դիրք
Գտնվում է ծովի մակարդակից 900 մետր բարձրության վրա։ Շրջկենտրոն Գորիից հեռու է 33 կմ։
Կան Դանիել
Հանրային իմիջ ու ազդեցություն
Հունիսի 12-ին հայտնի է դարձել, որ Կանը նշանակվել է Բուսանի պաշտոնական դեսպան ։ Պաշտոնական արարողությունը տեղի է ունեցել հուլիսի 9-ին, նույն օրը նա առաջին նետումն է կատարել «Lotte Giants»-ի և «NCDinos»-ի մրցախաղում ։
Թելագինա
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Կան Դանիել
Անձնական կյանք
2019 թվականի օգոստոսի 5-ին հայտարարվել է, որ Դանիելը հանդիպում է Twice-ից Պակ Ջիհյոյի հետ. երկու գործակալններն էլ հաստատել են այդ տեղեկությունը։ Զույգը հարաբերությունների մեջ է եղել սկսած 2019 թվականից ։ 2020 թվականի նոյեմբերի 9-ին JYP Entertainment-ը հայտարարել էր, որ զույգը բաժանվել է խիտ գրաֆիկի պատճառով։
Ծանոթագրություններ
Կատեգորիա:Հարավկորեացի երգիչներ Կատեգորիա:Երաժիշտներ Կատեգորիա:21-րդ դարի երգիչներ Կատեգորիա:Երաժիշտներ այբբենական կարգով
Մահմուդ ազ-Զախար
Մահմուդ ազ-Զախար (محمود الزهار, ), պաղեստինցի քաղաքական գործիչ, Համաս պաղեստինյան իսլամիստական կուսակցության համահիմնադիր Գազայի հատվածում, 2006 թվականին նշանակվել է Պաղեստինի Ինքնավարության արտաքին գործերի նախարար։
Կենսագրություն
Մահմուդ ազ-Զախարի հայրը եղել է պաղեստինցի, իսկ մայրը՝ եգիպտուհի։ Նրա մանկության տարիներն անցել են Եգիպտոսի Իսմայիլիա քաղաքում։ Գազայի միջնակարգ դպրոցն ավարտելուց հետո Մահմուդ ազ-Զախարն ընդունվել է Կահիրեի Այն Շամս համալսարան, որտեղ 1976 թվականին ստացել է վիրաբույժի դիպլոմ։ Վերապատրաստումից հետո Մահմուդ ազ-Զախարն աշխատել է որպես վիրաբույժ՝ Գազայի և Խան-Յունիսի հիվանդանոցներում ։
Համասի հիմնադրման ժամանակ Մահմուդ ազ-Զախարը դարձել է նրա անդամներից մեկը։ 1988 թվականին Մահմուդ ազ-Զահարը հանդիպել է Իսրայելի վարչապետ Իցհակ Ռաբինի հետ։ Համասն այդ ժամանակ հանդիսացել է որպես բարեգործական իսլամիստական կազմակերպություն։ Նույն թվականին Մահմուդ ազ-Զախարը 6 ամսով կալանավորվել է Իսրայելի կողմից։ 1992 թվականից մոտ մեկ տարի ազ-Զահարը գտնվել է Լիբանանում, որտեղ անդամակցել է Համասի արտաքսված ակտիվիստների հետ ։ 1996 թվականին նա նորից է ձերբակալվել իսրայելցիների կողմից և մեկ տարի անցկացրել բանտում։ Բանտում գտնվելու ժամանակ նա ծանր հիվանդացել է։
Համասի ղեկավարների մեծ մասի մահից հետո ազ-Զահարը նշանակվել է կազմակերպության Գազայի հատվածի առաջնորդներից մեկը։ 2003 թվականի սեպտեմբերի 10-ին նա ողջ է մնացել իսրայելական օդուժի հարձակումից, սակայն այդ ժամանակ զոհվել է նրա որդին։
Պաղեստինի Ինքնավարության ընտրություններից առաջ նա հարցազրույցներից մեկում նշել է՝ «Պաղեստինը պետք է լինի Իսլամական պետություն, որն ապրում է շարիաթի օրենքներով և ձգվում է Միջերկրական ծովից մինչև Հորդանան»։ Արտգործնախարարի պաշտոնը զբաղեցնելուց հետո նա մեկ այլ հարցազրույցում չի բացառել Իսրայելի հետ ռեալ բանակցությունները։
Ազ-Զախարն ամուսնացած է, ունի յոթ երեխա, 2003 թվականի սեպտեմբերի 10-ին նրա ավագ որդին՝ Խալեդը սպանվել է իսրայելցիների կողմից, մյուս որդին սպանվել Է 2008 թվականի հունվարին՝ Գազայի հյուսիսում, Իսրայելի պաշտպանության բանակի կողմից։
Արտաքին հղումներ
Կատեգորիա:Արտաքին գործերի նախարարներ Կատեգորիա:Երուսաղեմ քաղաքում ծնվածներ Կատեգորիա:20-րդ դարի քաղաքական գործիչներ Կատեգորիա:21-րդ դարի քաղաքական գործիչներ Կատեգորիա:Պաղեստինցիներ
Ավիացիոն ալյանս
Ավիացիոն ալյանս՝ ավիաընկերությունների միավորված գործընկերություն, որը օգնում է միջազգային համագործակցության ավիափոխադրումների ոլորտում համեմատաբար ավելի մեծ ցուցանիշներ ձեռք բերելու գործում։ Ավիացիոն ալյանսում ավիաընկերությունները պահպանում են սեփական առանձնահատկությունները, միևնույն ժամանակ միավորում են այնպիսի տարրեր, ինչպիսիք են՝ բրոնապատման համակարգը, ավիաընկերությունների բոնուսային ծրագրերը, կոդերի փոխանակումը և չվերթների ժամանակացույցների փոխանակումը։
Ավիացիոն ալյանսի ստեղծման պատճառ է հանդիսանում օդային տրանսպորտի համակարգումը միջազգային մակարդակով։ Եվրոպայի և ԱՄՆ-ի միջև ավիափոխադրումները իրականացվում և համակարգվում են բաց երկնքի պայմանագրով, իսկ չվերթներն իրականացվում են միայն պայմանագրի անդամ երկրների ավիաընկերությունների կողմից։ Օրինակ ԱՄՆ-ի և Ֆրանսիայի միջև ավիափոխադրում իրավունք ունեն իրականացնել միայն ԱՄՆ-ի և Ֆրանսիայի ավիաընկերությունները։ Գերմանական ավիաընկերությունները չեն կարող ներգրավվել այս շուկայում, բայց ի շնորհիվ ալյանսում անդամ լինելու, օրինակ՝ գերմանական ավիափոխադրող Lufthansa-ն կարող է առաջարկել United Airlines-ի հետ նմանատիպ չվերթ կոդերի փոխանակման միջոցով։
Առվել մեծ ավիացիոն ալյանսները
Մարդատար՝
Բեռնատար՝
2001 թվականին մեծ ավիացիոն ալյանս էր համարվում շվեյցարական Swissai-ի կողմից գլխավորած Qualiflyer Group-ը։
2006 թվականից 2010 թվականը գոյություն ուներ ոչ պաշտոնական Arabesk Airline Alliance ալյանսը, որը տարբեր ժամանակաշրջաններում իր կազմում ունեցել է 7-ից 10 արաբական ավիաընկերություններ (որոնցից մի քանիսը եղել են SkyTeam, Star Alliance, Oneworld ավիացիոն ալյանսների անդամ)։ 2010 թվականին ստեղծվեց Arab Air (AACO) Ավիափոոխադրման կազմակերպությունը, որն իր կազմում ընդգրկեց 32 անդամ, որից հետո ալյանսը փաստացի կերպով դադարեցրեց իր գործունեությունը ։
Տարբեր տարածաշրջաններում գոյություն ունեն ազգային և տարածաշրջանային ալյանսներ, բայց միայն Բրազիլիայի տարածքում է, որ գոյություն ունեն միաժամանակ մի քանի տարբեր ալյանսներ։ Խոշոր ազգային ալյանս է համարվում չինական Xinxing ալյանը, որը ներառում է վեց չինական ավիափոխադրողներ, ներառյալ Hainan Airlines-ը և Sichuan Airlines-ը։
Ծանոթագրություններ
Կատեգորիա:Ավիացիոն ալյանսներ
Հաննովեր 96
Հաննովեր 96 (Hannover 96), ֆուտբոլային ակումբ Հաննովերից, Ստորին Սաքսոնիա։ Ակումբը ստեղծվել է 1896 թվականին և ներկայումս հանդես է գալիս Բունդեսլիգայում։ Տնային խաղերն անցկացնում է ՀԴԻ Արենայում։ Իր պատմության ընթացքում թիմը 2 անգամ հաղթել է Բունդեսլիգան և 1 անգամ՝ Գերմանիայի գավաթը։
Սկզբնական պատմություն
Ֆուտբոլային ակումբ «Հաննովեր 96»-ը հիմնադրվել է 1896 թվականի ապրիլի 12-ին։ Սկզբում դա եղել է սպորտային ակումբ, որտեղ մարզվում էին դպրոցականները, իսկ առաջին սպորտային ոլորտները եղել են Ռեգբին և ատլետիկան։ Ֆուտբոլային հատվածը ուշ դուրս եկավ՝ 1899 թվականի հունիսի 25-ին։ 1913 թվականին «BV Hannovera 1898» միացմանը օգնել է «Հաննովեր սպորտային ակումբ 1898»-ը» (Hannoverscher Sportverein von 1896 e.V., ժամանակակից անվանումը), միացնելով սպորտի մի քանի տեսակներ, նաև ֆուտբոլը։ 1914 թվականին «Հաննովեր 96»-ը իրագործեց իր առաջին շրջագայությունը Շվեդիայում։ 1919 թվականին ներկայացուցիչը դարձավ Պաուլ ֆոն Գինդենբուրգը, Հաննովերի բնակիչ, ապագա Գերմանիաի նախագահ։
Ակումբի սկզբնական պատմության քննարկվող և չվորոշվող հարցերից է ավանդական կարմիր մարզաշապիկները, որով խաղում է ակումբը և համնկնող մականունն է կարմիր, բայց «Հաննովեր 96»-ի զինանշանը և դրոշը սև, սպիտակ և կանաչ գույներով են։ 1930 թվականի թերթր վրա գրված է, որ ակումբի մականունը կոչվում է կարմիր։ XX դարում քաղաքային իշխանությունները օգնության ձևով բաշանում էին ակումբի մարզաշապիկները Հաննովերի տարբեր ակումբներին, և «Հաննովեր 96»-ին հասավ կարմիր մարզաշապիկները, և այդպես ծնվեց ավանդությունը։